
Avaliku kirjaliku enampakkumise väljakuulutamine

Narvas Puškini tänav  T1 asuva bussipeatuse  paviljonis
asuvate lillekioskite üürile andmiseks
1. ASJAOLUD JA MENETLUSE KÄIK

Narvas A. Puškini tänava ja Peetri  platsi vahelise skvääri rekonstrueerimise käigus  rajatakse bussipeatuse  paviljon asukohaga Puškini tänav  T1, Narva,  mille sees on  sõitjate ootekoht ning  viis kioskit. Narva Linnavalitsuse Arhitektuuri– ja Linnaplaneerimise Amet  planeerib  lõpetada paviljoni paigaldamise 2014. aasta maikuus.

Üks nimetatud kioskitest on pindalaga 16 m2, ülejäänud neli kioski on igaüks pindalaga 8 m2. Kõik kioskid varustatakse elektri toitekaabeliga, kuid elektrijuhtmestik  kioskite ruumide sees  paigaldatakse  kioskite kasutajate poolt.
Narva Linnavalitsuse Linna Arenduse ja Ökonoomika Amet teeb ettepaneku kasutusse anda bussipeatuse paviljonis asuv  kiosk nr 1 pindalaga 16 m2 ning kioskid nr 2-5 igaüks pindalaga  8m2  ning kuulutada selleks  välja kirjalik enampakkumine. 

Bussipeatuse paviljonis asuvate kioskite edasist kasutamist arutati Narva Linnavalitsuse linnavarakomisjoni istungil 07.05.2014.a (protokoll nr 4) ning otsustati:

1. Kuulutada välja avalik kirjalik enampakkumine Narvas  Puškini tänav  T1 bussipeatuse  paviljonis asuva kioski  nr 1 pindalaga 16,0 m2 kasutusse andmiseks ning kehtestada järgmised tingimused:
· kasutusala 


-
müügikoht või lillekiosk;

· üürilepingu kehtivusaeg
-
5 aastat;

· üüritasu alghind

– 
100.00 eurot kuus;

· osavõtutasu

-
32 eurot.
2. Kuulutada välja avalik kirjalik enampakkumine Narvas  Puškini tänav  T1 bussipeatuse  paviljonis asuvate kioskite nr 2-5 pindalaga 8,0 m2 kasutusse andmiseks ning kehtestada järgmised tingimused iga kioski kohta:
· kasutusala 


-
lillekiosk;

· üürilepingu kehtivusaeg
-
5 aastat;

· üüritasu alghind

– 
50.00 eurot kuus;

· osavõtutasu

-
32 eurot.

3. Kehtestada kõikide  kioskite Üürilepingu jaoks järgmised lisatingimused:

· Lepingu tingimuste täitmiseks vajalike seadmete paigaldamine kioski ruumidesse linnavara Kasutaja kulul.
· Kommunaalmaksete tasumine vastavalt tegelikule tarbimisele.

· Paviljoniga piirneva territooriumi hoolduskulude kompenseerimine (koristus, prügivedu);

· Kioskite välimuse (turvakardinad, sildid jne) kooskõlastamine Narva Linnavalitsuse Arhitektuuri– ja Linnaplaneerimise Ametiga. 
4. Narva Linna Arenduse ja Ökonoomika Ametil esitada punktides 1-3 nimetatud otsused Narva Linnavalitsuse istungile korralduse  vastuvõtmiseks.

2. ÕIGUSLIKUD ALUSED

2.1. Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva 
Linnavolikogu. Vastavalt Eeskirja punktile 51 linnavara kasutusse andmine ei tohi rikkuda seaduses  sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku, piiratud osalejate arvuga enampakkumise või eelläbirääkimiste pakkumise korras.

2.2. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4, Narva Linnavolikogu 25.11.2010 määrusega nr 39) (edaspidi ka Kord) punkti 5.1.2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.  

2.3. Korra punkti 19 kohaselt linnavara kasutusse andmine avaliku enampakkumise korras (suuliselt või kirjalikult) toimub juhul, kui ei kehtestata lisatingimusi või kui lisatingimused on kehtestatud lõplikena s.t. nende üle ei peeta läbirääkimisi.

2.4. Korra punkti 10 kohaselt enampakkumise valmistab ette ja viib läbi Narva Linnavalitsuse Linnavara- ja Majandusamet. Seoses Narva Linnavalitsuse Linnavara- ja Majandusameti tegevuse lõpetamisega on Narva Linnavalitsuse Linnavara- ja Majandusameti põhimääruses loetletud põhiülesanded üle läinud Narva Linna Arenduse ja Ökonoomika Ametile (alus: Narva Linnavolikogu 21.03.2013. a määrus nr 7).

2.5. Korra punkti 16.2 kohaselt üüritasu alghinda võib mitte määrata või kehtestada arvestuslikust madalam alghind juhul, kui enampakkumine pakutava vara osas oli juba varem läbi viidud, kuid keegi selles ei osalenud ning juhul, kui alghinna kehtestamine võib põhjustada enampakkumise nurjumise. 

2.6. Korra punkti 17.1 kohaselt osavõtutasu kehtestatakse 10% ulatuses üürileantava vara üüritasu alghinnast, kuid mitte vähem kui 32 eurot.

3. OTSUS

3.1. Kuulutada välja avalik kirjalik enampakkumine Narvas Aleksander Puškini T1 bussipeatuse paviljonis asuva kioski nr 1 pindalaga 16 m2 kasutusse andmiseks ning kehtestada järgmised tingimused:

· kasutusala 


-
müügikoht või lillekiosk;

· üürilepingu kehtivusaeg
-
5 aastat;

· üüritasu alghind

– 
100.00 eurot kuus;

· osavõtutasu

-
32 eurot.

3.2 Kuulutada välja avalik kirjalik enampakkumine Narvas Aleksander Puškini T1 bussipeatuse paviljonis asuvate  kioskite  nr 2-5 pindalaga 8 m2 kasutusse andmiseks ning kehtestada järgmised tingimused iga kioski kohta:
· kasutusala 


-
lillekiosk;

· üürilepingu kehtivusaeg
-
5 aastat;

· üüritasu alghind

– 
50.00 eurot kuus;

· osavõtutasu

-
32 eurot.

3.3. Kehtestada kõikide  kioskite üürilepingu jaoks järgmised lisatingimused:

· Lepingu tingimuste täitmiseks vajalike seadmete paigaldamine kioski ruumidesse linnavara Kasutaja kulul.

· Kommunaalmaksete tasumine vastavalt tegelikule tarbimisele.

· Paviljoniga piirneva territooriumi hoolduskulude kompenseerimine (koristus, prügivedu);

· Kioskite välimuse (turvakardinad, sildid jne) kooskõlastamine Narva Linnavalitsuse Arhitektuuri– ja Linnaplaneerimise Ametiga. 

3.4. Narva Linna Arenduse ja Ökonoomika Ametil ette valmistada ja läbi viia punktis 3.1-3.3 nimetatud ruumide kasutusse andmiseks avalik kirjalik enampakkumine vastavalt Narva Linnavolikogu 17.03.2005 määruse nr 14/52 “Linnavara kasutusse andmise kord” sätestatule.
4. RAKENDUSSÄTTED

4.1. Narva Linnakantseleil teha korraldus teatavaks Narva Linna Arenduse ja Ökonoomika Ametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Eduard East
Linnapea                                                                        
Ants Liimets 

